ai4bharat/Pralekha huggingface dataset:
पृथ्वी विज्ञान मंत्रालय
दिसम्बर 2021 तक 35 नई सीस्मोलॉजिकल वेधशालाएँ प्रचालन में आ जाएंगी: डॉ जितेंद्र सिंह
2021 के आखिर तक राष्ट्रीय सीस्मोलॉजिकल नेटवर्क  की संख्या बढ़कर 150 हो जाएगी
अगले 5 वर्षों में 100 सीस्मिक केंद्र स्थापित किए जाएंगे जिनकी क्षमता 2.5 तीव्रता वाले भूकंप का पता लगाने की होगी
केन्द्रीय विज्ञान एवं प्रौद्योगिकी राज्य मंत्री ; पृथ्वी विज्ञान राज्य मंत्री ; प्रधानमंत्री कार्यालय में राज्य मंत्री; लोक शिकायत एवं पेंशन, परमाणु ऊर्जा और अन्तरिक्ष मंत्री डॉ जितेंद्र सिंह ने आज कहा कि 35 नए भूकंप मापी केंद्र स्थापित किए जाएंगे, जो दिसंबर 2021 से कार्य करना आरंभ कर देंगे। इन केन्द्रों को स्थापित करने का काम पहले से ही जारी है। लोकसभा में एक लिखित जवाब में उन्होंने कहा कि राष्ट्रीय भूकंप मापक केंद्र नेटवर्क  की संख्या दिसंबर 2021 तक बढ़कर 150 हो जाएगी।
उन्होंने बताया कि आगामी 5 वर्षों में देश में 100 भूकंप मापक केंद्र स्थापित कर देश के राष्ट्रीय सीस्मोलॉजिकल नेटवर्क को मजबूत किया जाएगा जिनकी क्षमता 2.5 मेग्नीट्यूड तक के भूकंप का पता लगाने की होगी। राष्ट्रीय भूकंप विज्ञान केंद्र देश और आसपास के भागों में भूकंप संबंधी अध्ययन और इसकी निगरानी के लिए भारत सरकार के पृथ्वी विज्ञान मंत्रालय के अधीन कार्य करने वाली प्रमुख एजेंसी है। देशभर में इस समय राष्ट्रीय भूकंप मापक नेटवर्क की अंतर्गत एनएसएन की वर्तमान संख्या 115 है।
यह नेटवर्क अलग-अलग क्षेत्रों में अलग क्षमता के भूकंप की रिकॉर्डिंग करता है। दिल्ली और आसपास के भागों में 2.5 और उससे अधिक की तीव्रता के भूकंप, जबकि पूर्वोत्तर भारत में 3.0 मेग्नीट्यूड और उससे अधिक,प्रायद्वीपीय भारत में 3.5 मेग्नीट्यूड और उससे अधिक, अंडमान क्षेत्र में 4 मेग्नीट्यूड और उससे अधिक तथा सीमावर्ती भागों में 4.5 मेग्नीट्यूड और उससे अधिक के भूकंप की रिकॉर्डिंग करने में सक्षम है। नेटवर्क में रिक्त स्थानों को भरने और 3.0 मेग्नीट्यूड से नीचे के भूकंप की रिकॉर्डिंग के लिए यह नए केंद्र स्थापित किए जा रहे हैं।
विज्ञान एवं प्रौद्योगिकी मंत्रालय
डीएनए में परिवर्तन के मापक केनये प्लेटफॉर्म का कैंसर, अल्जाइमर और पार्किंसंस का शुरुआत में पता लगाने के लिए संभावित प्रयोग
वैज्ञानिकों ने डीएनए परिवर्तन को मापने के लिए एक नई तकनीक विकसित की है जिसे कैंसर, अल्जाइमर और पार्किंसंस जैसी कई बीमारियों के शुरुआती निदान में प्रयोग किया जा सकता है।
डीएनए में परिवर्तन उनकी अभिव्यक्ति और कार्यों को प्रभावित करता है। डीएनए आनुवंशिक संरचना के साथ-साथ इसकी संरचना में संशोधन के माध्यम से कोशिकाओं को जीवित रखने को नियंत्रित करता है। डीएनए संरचनाओं के ऐसे संशोधनों को मापने और दुर्लभ बीमारियों पर नज़र रखने के लिए इससे जुड़े आणविक तंत्र को देखने और समझने के लिए बहुत उच्च विभेदन  वाली तकनीकों की मांग है।
वैज्ञानिकों द्वारा विकसित नोवल नैनोपोर-आधारित प्लेटफ़ॉर्म इस तरह के संशोधनों या शाखित डीएनए गुणों को एकल-अणु विभेदन के साथ बेहद कम नमूने के साथ भी माप सकता है।
विज्ञान और प्रौद्योगिकी विभाग, भारत सरकार द्वारा वित्तपोषित एक स्वायत्तशासी संस्थान, रमन रिसर्च इंस्टीट्यूट के प्रोफेसर गौतम सोनी के नेतृत्व में वैज्ञानिकों के एक दल द्वारा विकसित प्लेटफ़ॉर्म और संबंधित एनालाइट तकनीक डीएनए प्लासमिड्स  में सुपरकॉयल्ड शाखाओं के वितरण का मात्रात्मक मूल्यांकन कर सकती है। शोधकर्ता सुमंत कुमार, कौशिक एस. और डॉ. सोनी द्वारा किया गया यह शोध कार्य हाल ही में 'नैनोस्केल'पत्रिका में प्रकाशित हुआ है।
नोवल प्लेटफॉर्म का माप सिद्धांत आर्किमिडीज सिद्धांत के अनुरूप है। व्यक्तिगत विश्लेषण अणुओं को एक लागू वोल्टेज के तहत एक नैनोपोर के माध्यम से संचालित किया जाता है, जो कि स्थानांतरण के दौरान, एक छोटे से विद्युत ब्लिप में परिणत होता है। नैनोपोर में एनालाइट  द्वारा छोड़े गए चार्ज सीधे कण की मात्रा के आनुपातिक होते हैं और सीधे वर्तमान परिवर्तन के रूप में मापा जाता है। यह विधि बहुत कम मात्रा में नमूने का उपयोग करती है और डीएनए के संरचनात्मक परिवर्तनों को लंबवत आधार में कुछ नैनोमीटर रेजोल्यूशन से लेकर ट्रांसलोकेशन और ट्रांसलोकेशन आधार के साथ नैनोमीटर के दसवें हिस्से तक माप सकती है।
तकनीक के अधिकतम अनुकूलन से प्रोटीन एकत्र होने और कोशिका मुक्त डीएनए या न्यूक्लियोसोम की पहचान और मात्रा का पता लगाने के लिए पोर्टेबल नैनो-बायो सेंसर के विकास में मदद मिल सकती है। यह कैंसर, अल्जाइमर और पार्किंसंस जैसी कई बीमारियों के शुरुआती निदान में मदद कर सकता है। वर्तमान में, आरआरआई के शोधकर्ता वायरस का पता लगाने के लिए इस पद्धति के अनुप्रयोगों की खोज कर रहे हैं।
[प्रकाशन लिंक :
https://doi.org/10.1039/D0NR06219G
अधिक जानकारी के लिए, प्रोफेसर गौतम सोनी  can be contacted.]
वित्त मंत्रालय
मार्च 2022 तक राष्ट्रीय पेंशन प्रणाली की विभिन्न योजनाओं के तहत 520 लाख से अधिक ग्राहक, 22% से अधिक की साल-दर-साल वृद्धि देखी गई
अटल पेंशन योजना  के प्रबंधन के तहत कुल पेंशन संपत्ति 7.36 लाख करोड़ रुपये रही, जो साल-दर-साल 27% से अधिक की वृद्धि दर्शाती है
राष्ट्रीय पेंशन प्रणाली  के तहत विभिन्न योजनाओं में ग्राहकों की संख्या मार्च 2022 के अंत तक बढ़कर 520.21 लाख हो गई, जो मार्च 2021 में 424.40 लाख थी, जो साल-दर-साल  22.58% की वृद्धि दर्शाती है 
तालिका-1: राष्ट्रीय पेंशन प्रणाली और अटल पेंशन योजना के अंतर्गत विभिन्न योजनाओं में अभिदाताओं की संख्या:

|
|
क्रं. संख्या
|
|
सेक्टर
|
|
मार्च 2020
|
|
मार्च 2021
|
|
मार्च 20211
|
|
बढोतरी %
साल- दर साल
|
|
|
|
|
|
|
|
1
|
|
केंद्र सरकार
|
|
21.02
|
|
21.76
|
|
22.84
|
|
4.96
|
|
|
|
2
|
|
राज्य सरकार
|
|
47.54
|
|
51.41
|
|
55.77
|
|
8.48
|
|
|
|
3
|
|
कॉरपोरेट सेक्टर
|
|
9.73
|
|
11.25
|
|
14.04
|
|
24.80
|
|
|
|
4
|
|
सभी सार्वजनिक क्षेत्र
|
|
12.52
|
|
16.47
|
|
22.92
|
|
39.16
|
|
|
|
5
|
|
एनपीएस लाइट|
|
43.32
|
|
43.02
|
|
41.87
|
|
-
|
|
|
|
6
|
|
अटल पेंशन योजना
|
|
211.42
|
|
280.49
|
|
362.77
|
|
29.33
|
|
|
|
कुल योग
|
|
345.55
|
|
424.40
|
|
520.21
|
|
22.58
|
|
31 मार्च 2022 तक, प्रबंधन के तहत कुल पेंशन संपत्ति 7,36,592 करोड़ रुपये हुई, 27.43% की वर्ष-दर-वर्ष वृद्धि दर्शाता है ।
31 मार्च 2022 तक, प्रबंधन के तहत कुल पेंशन संपत्ति 7,36,592 करोड़ रुपये हुई, 27.43% की वर्ष-दर-वर्ष वृद्धि दर्शाता है ।

|
|
क्रं. संख्या
|
|
सेक्टर
|
|
मार्च- 20
|
|
मार्च 21
|
|
मार्च 22
|
|
बढोतरी %
साल- दर साल
|
|
|
|
|
|
|
|
1
|
|
केंद्र सरकार
|
|
1,38,046
|
|
1,81,788
|
|
2,18,577
|
|
20.24
|
|
|
|
2
|
|
राज्य सरकार
|
|
2,11,023
|
|
2,91,381
|
|
369,427
|
|
26.78
|
|
|
|
3
|
|
कॉरपोरेट सेक्टर
|
|
41,243
|
|
62,609
|
|
90,633
|
|
44.76
|
|
|
|
4
|
|
सभी सार्वजनिक क्षेत्र
|
|
12,913
|
|
22,206
|
|
32,346
|
|
45.66
|
|
|
|
5
|
|
एनपीएस लाइट
|
|
3,728
|
|
4,354
|
|
4,687
|
|
7.65
|
|
|
|
6
|
|
अटल पेंशन योजना
|
|
10,526
|
|
15,687
|
|
20,922
|
|
33.37
|
|
|
|
कुल योग
|
|
4,17,479
|
|
5,78,025
|
|
7,36,592
|
|
27.43
|
|
एनपीएस और एपीवाई पर अधिक जानकारी के लिए कृपया www.pfrda.org.in पर विजिट करें।
रेल मंत्रालय
रेल मंत्रालय ने परीक्षा संचालन एजेंसियों  का बड़े पैमाने पर भर्ती परीक्षाएं आयोजित करने की क्षमता का आकलन करने के लिए प्रस्तुति सत्र का आयोजन किया
रेल मंत्रालय के रेलवे भर्ती नियंत्रण बोर्ड ने रेलवे में बड़े पैमाने पर भर्ती परीक्षा आयोजित करने की क्षमता का आकलन करने के लिए परीक्षा आयोजित करने वाली प्रमुख एजेंसियों  के साथ एक प्रस्तुति सत्र का आयोजन किया।
भारतीय रेलवे सबसे बड़ा नियोक्ता है। इसने डेढ़ लाख से अधिक लोगों को रोजगार दिया है और लगभग इतनी ही संख्या में लोगों को रोजगार देने का काम चल रहा है। रेलवे भर्ती परीक्षाओं में लाखों और इससे भी अधिक संख्या में आवेदन आमंत्रित किए जाते हैं। पिछले साल, ऐसी एक परीक्षा में लगभग 1.89 करोड़ उम्मीदवारों ने आवेदन किया था, जो एक रिकॉर्ड है।
इस तरह बड़े पैमाने पर परीक्षाएं सफलतापूर्वक आयोजित करना एक चिंता एक बड़ी चुनौती है। इसलिए परीक्षा संचालन एजेंसियों का चयन उनकी साख और क्षमताओं की गहन जांच के बाद किया जाता है। ऐसी एजेंसियों के चयन का आधार बढ़ाने के लिए भारतीय रेलवे ने परीक्षा संचालन एजेंसियों के साथ एक प्रस्तुति सत्र का आयोजन किया, जिसके लिए अधिसूचना एक सप्ताह पहले जारी की गई थी। पूरे देश की एजेंसियों ने इसमें भाग लिया। प्रस्तुति के बाद रेलवे भर्ती बोर्ड के चेयरमैन के साथ एक वार्ता सत्र का आयोजन किया गया। बातचीत के आधार पर, रेलवे को गैर-तकनीकी लोकप्रिय श्रेणियों और विविध श्रेणियों की आने वाले महीनों में आयोजित की जाने वाली परीक्षाओं के आयोजन के लिए परीक्षा संचालन एजेंसी के चयन के लिए निविदा जारी करने की उम्मीद है।
सड़क परिवहन एवं राजमार्ग मंत्रालय
श्री नितिन गडकरी ने महाराष्ट्र के वाशिम में 3695 करोड़ रुपये की 3 राष्ट्रीय राजमार्ग परियोजनाओं का उद्घाटन किया
केंद्रीय सड़क परिवहन और राजमार्ग मंत्री श्री नितिन गडकरी ने महाराष्ट्र के वाशिम में 3695 करोड़ रुपये की 3 राष्ट्रीय राजमार्ग परियोजनाओं का उद्घाटन किया।
पिछले 9 वर्षों में वाशिम जिले में विदर्भ और मराठवाड़ा को जोड़ने वाले 227 किमी राजमार्ग नेटवर्क का निर्माण किया गया है। महाराष्ट्र के अकोला से तेलंगाना के संगारेड्डी तक 4 लेन राष्ट्रीय राजमार्ग-161 दोनों राज्यों के बीच व्यापार संबंधों को और दृढ़ बनाने में महत्वपूर्ण भूमिका निभाएगा।
कुल 3 खण्डों में विभाजित, अकोला से मेदशी तक राजमार्ग का पहला खण्ड अर्थात 48 किमी की लागत 1,259 करोड़ रुपये है जिसमें चार एयर पूल, 10 अंडरपास और 85 पुलिया हैं। मेदशी से वाशिम तक के 45 किमी के दूसरे खण्ड की लागत 1,394 करोड़ रुपये है इसमें 13 बस शेल्टर, 6-लेन आरओबी और वाशिम शहर बाईपास शामिल हैं। इसके अलावा, पंगरे से वारंगफाटा तक 42 किमी के तीसरे खण्ड के तहत 1042 करोड़ रुपये की लागत से बने इस राजमार्ग में कयाधु नदी पर मुख्य सेतु, कलामनुरी और अखाड़ा-बालापुर शहर बाईपास शामिल हैं।
इन राजमार्गों के माध्यम से अकोला, वाशिम, नांदेड़ और हिंगोली जिलों के कई महत्वपूर्ण स्थल अब जुड़ जाएगें। शेगावचे गजानन महाराज मंदिर, अकोला शाहनूर किला, अंतरिक्ष जैन मंदिर, आठवें ज्योतिर्लिंग औंधा-नागनाथ, संत नामदेव महाराज संस्थान, नरसी और नांदेड़ में तख्त सचखंड गुरुद्वारा जैसे धार्मिक और पर्यटन स्थलों तक पहुंचना भी आसान और सुलभ होगा। इस राजमार्ग से तेलंगाना और महाराष्ट्र में व्यापार के अवसर सुविधाजनक बनेगें और रोजगार में वृद्धि होगा।
अमृत सरोवर योजना के तहत सदर राष्ट्रीय राजमार्ग-161 के निर्माण कार्य में सावरगांव बर्डे, झोडगा खुर्द, चिवरा, अमानी, साईंखेड़ा या अन्य गांवों के सरोवरों को भी खुदवाया गया और इनसे प्राप्त मिट्टी और रेत का उपयोग सड़क निर्माण में किया गया है।
रेल मंत्रालय
भारतीय रेल ने कोविड-19 के खिलाफ सबसे बड़े टीकाकरण अभियान में हिस्सा लिया
नई दिल्ली और जबलपुर में रेलवे के अस्पतालों में कोविड टीकाकरण कार्यक्रम चलाया गया और टीकाकरण के पहले दिन यहां124 डॉक्टरों और अर्धचिकित्सा कर्मियों को टीका लगाया गया
रेलवे के अस्पतालों के प्रमुख अधिकारियों ने पहले दिन टीका लगवाया
भारतीय रेल ने कोविड-19 के खिलाफ सबसे बड़े टीकाकरण अभियान में हिस्सा लियाI
प्रधानमंत्री श्री नरेन्द्र मोदी द्वारा इतिहास के अबतक के सबसे बड़े टीकाकरण अभियान के उद्घाटन के साथ ही कोविड-19 के खिलाफ राष्ट्रीय टीकाकरण अभियान में हिस्सा लेते हुए उत्तर रेलवे के केंद्रीय अस्पताल में आज से टीकाकरण कार्यक्रम शुरू हो गया।
एनआरसीएच के प्रबंध निदेशक डाक्टर शरद सी खोरवाल ने अस्पताल कर्मियों का हौसला बढ़ाने के लिए कोविड-19 का टीका सबसे पहले लगवाया। इसी तरह जबलपुर के रेलवे अस्पताल में भी वहां के प्रबंध निदेशक ने भी पहले टीका लिया।
टीकाकरण अभियान को लेकर अस्पताल के वरिष्ठ डॉक्टरों सहित अस्पताल के स्वास्थ्य देखभाल कर्मचारियों की भी बहुत अच्छी प्रतिक्रिया रही।
टीकाकरण का कोई दुष्प्रभाव न हो यह देखने के लिए टीका लगाए जाने के बाद सभी को 30 मिनट तक निगरानी में रखा गया।
यह एक बहुत ही व्यवस्थित तरीके से आयोजित कार्यक्रम था। सभी ने टीकाकरण केंद्र पर की गई व्यवस्था की सराहना की।
उत्तर रेलवे के केंद्रीय अस्पताल के कुल 51 स्वास्थ्य देखभाल कर्मचारियों को आज कोविशिल्ड का टीका लगाया गया । इनमें से 28 पुरुष और 23 महिलाएँ हैं।
टीकाकरण अभियान जबलपुर रेलवे अस्पताल में भी शुरु किया गया। इस दौरान 73 डॉक्टरों और अर्द्धचिकित्सा कर्मियों को टीका लगाया गया।
आज टीकाकरण के दौरान किसी भी डाक्टर या स्वास्थ्य कर्मी में टीके का कोई दुष्प्रभाव नहीं देखा गया।
एनआरसीएच में आगे भी टीकाकरण के लिए इस तरह के और सत्र आयोजित किए जाएंगे। अगला सत्र 18 जनवरी 2021 सोमवार को होगा।
वित्त मंत्रालय
डीआरआई ने पकड़े गए विदेशी नागरिक के शरीर से एनडीपीएस कैप्सूल निकाले
खुफिया जानकारी के आधार पर, 21 जून, 2023 को डीआरआई मुंबई जोनल इकाई के अधिकारियों ने सीएसएमआई हवाई अड्डे, मुंबई पर बेनिन के एक नागरिक को पकड़ लिया। उसे माननीय सीएमएम के सामने पेश किया गया, जिन्होंने उसकी चिकित्सीय जांच करने और उसके शरीर से कोई प्रतिबंधित पदार्थ, अगर कोई हो, बरामद करने का आदेश दिया। चिकित्सीय जांच के दौरान उस पर 43 कैप्सूल खाने का संदेह हुआ, जिनमें एनडीपीएस पदार्थ हो सकता था। उस यात्री को जे जे हॉस्पिटल में भर्ती कराया गया, जहां उचित उपचार के बाद, 21.06.2023 से 30.06.2023 तक 10 दिनों के दौरान यात्री के शरीर से 43 कैप्सूल निकाले गए। जांच के बाद पाया गया कि इन 43 कैप्सूलों के अंदर भरा हुआ पदार्थ हेरोइन था। इस दौरान, कुल 504 ग्राम हल्के भूरे रंग का चिपचिपा पदार्थ  बरामद किया गया है और एनडीपीएस अधिनियम, 1985 के तहत उसे जब्त कर लिया गया है। आरोपी व्यक्ति ने स्वीकार किया है कि उसने नशीले पदार्थों की तस्करी करने की कोशिश की थी। इसी क्रम में, उसे गिरफ्तार कर लिया गया और 14 दिनों की न्यायिक हिरासत में भेज दिया गया।
अवैध रूप से नशीले पदार्थों की तस्करी के सामान्य तरीकों में से एक बॉडी पैकिंग है। नशीले पदार्थों के तस्कर आम तौर पर गैस्ट्रोइंटेस्टाइनल ट्रैक्ट या अन्य छिद्रों के भीतर दवाओं को निगलते हैं या डालते हैं। लगातार पैकेजिंग की चालबाजियों में हो रहे सुधार और तस्करों द्वारा इस्तेमाल की जाने वाली अत्याधुनिक तकनीक के कारण ऐसे ड्रग पैकेटों का पता लगाना मुश्किल हो गया है। निदान में देरी और अनुचित कदम उठाने से बॉडी पैकर्स के लिए विनाशकारी शारीरिक परिणाम हो सकते हैं और कभी कभार हालात बॉडी पैकर्स के लिए जानलेवा भी हो सकते हैं।
आगे की जांच अभी चल रही है।
स्रोत : DRI MZU
सूचना और प्रसारण मंत्रालय
ऑस्कर पूर्वावलोकन
गोवा में चलने वाले भारत अंतर्राष्ट्रीय फिल्म महोत्सव में ऑस्कर पूर्वावलोकन सत्र के दौरान पहले दिन ‘कासाब्लांका’ नामक फिल्म दिखाई गई।
पत्रकार और फिल्म आलोचक श्री नमन रामचन्द्रन द्वारा विषय-प्रवर्तन वाले सत्र में उत्सव निदेशक और फिल्म महोत्सव के एडीजी श्री चैतन्य प्रसाद उपस्थित थे। उनके साथ अमेरिकी फिल्म संपादक तथा पुरानी ‘कासाब्लांका’ फिल्म को दुरुस्त करने में भूमिका निभाने वाली सुश्री कैरल लिटिलटन भी उपस्थित थीं।
ऑस्कर फिल्मों के पूर्वावलोकन सेक्शन बनाने के विषय में एक सवाल के जवाब में श्री प्रसाद ने कहा कि हम सभी इन फिल्मों को देखते हुए और उनकी प्रशंसा करते हुए बड़े हुए हैं। उन्होंने कहा कि इन फिल्मों को बड़े पर्दे पर देखना अपने आप में एक शानदार अनुभव है तथा आज सभी आयुवर्ग के लोग इस फिल्म को देखने के लिए थियेटर में जमा हुए हैं।
सुश्री कैरल लिटिलटन ने ऑस्कर फिल्में बनाने के प्रयासों का उल्लेख किया। उन्होंने कहा कि हम पूरे वर्ष काम करते हैं तथा इसके मद्देनजर कार्यक्रमों, कार्यशालाओं और सेमीनारों का आयोजन किया जाता है, ताकि तकनीकी लोग अपना काम कुशलता से कर सकें। उन्होंने कहा कि हम फिल्म बनाने के विज्ञान का पूरा ध्यान रखते हैं क्योंकि कलात्मक और वैज्ञानिक पक्ष फिल्म बनाने के लिए बहुत महत्वपूर्ण होते हैं।
ऑस्कर अकादमी के सदस्य पूरी दुनिया में मौजूद हैं, जिनके बारे में लिटिलटन ने कहा कि कोई भी व्यक्ति दो अकादमी सदस्यों की सिफारिश पर ऑनलाइन अकादमी सदस्य बन सकता है। कुशल और प्रवीण व्यक्ति इसके सदस्य बन सकते हैं तथा हम चाहते हैं कि अकादमी में पूरी दुनिया का प्रतिनिधित्व हो।
सुश्री कैरल लिटिलटन ने शानदार फिल्मों की इतनी बड़ी श्रृंखला का चयन करने के लिए श्री प्रसाद को बधाई दी। उन्होंने कहा, ‘फिल्म महोत्सव में रोमांटिक, कॉमेडी, संगीतमय इत्यादि फिल्मों का चयन किया गया है। आपने विभिन्न विधाओं को इसमें शामिल किया है, जो आसान काम नहीं है। मैं समझती हूं कि इसमें आपको बहुत सफलता मिलेगी।’
50वें भारत अंतर्राष्ट्रीय फिल्म महोत्सव के अवसर पर एक विशेष वर्ग को शामिल किया गया है, जिसमें उन बेहतरीन फिल्मों को रखा गया है, जिन्हें सर्वश्रेष्ठ फिल्म का ऑस्कर पुरस्कार प्राप्त हुआ है। इस वर्ग को ऑस्कर पूर्वावलोकन का नाम दिया गया है।
इन फिल्मों ने सर्वश्रेष्ठ फिल्म का पुरस्कार प्राप्त करने के अलावा ऑस्कर के अन्य वर्गों में भी नामित किया गया था तथा इनमें से कई फिल्मों को अन्य वर्गों में भी पुरस्कृत किया गया है। महोत्सव के इस वर्ग में कुछ अत्यंत लोकप्रिय और सदाबहार हॉलीवुड क्लासिक फिल्में रखी गई हैं, जिन्हें महोत्सव में बड़े पर्दे पर देखना फिल्मों के शौकीन लोगों को बहुत भाएगा। महोत्सव एक ऐसा मंच है, जहां दुनिया भर की फिल्में दिखाई जाती हैं। इस बार हॉलीवुड के अत्यंत सम्मानित फिल्मकारों को सम्मान देने का अवसर भी मिलेगा।
रक्षा मंत्रालय
सामरिक विशेषज्ञों और तकनीक विदों ने "मिशन शक्ति" की जानकारी दी
रक्षा अनुसंधान और विकास संगठन  ने मिशन शक्ति के तकनीकी पहलुओं सहित इस अभियान के विवरण और मील के पत्थर के रूप में इसके विकास स्तंभों की प्रस्तुति के लिए एक विशेष वार्ता सत्र का आयोजन किया। इस सत्र में कई प्रतिष्ठित सेवारत/सेवानिवृत्त रणनीतिक विशेषज्ञों, टेक्नोक्रेट, राजनयिकों, सशस्त्र बलों के शीर्ष अधिकारियों और विभिन्न विभागों में कार्यरत वैज्ञानिक समुदायों ने विचार-विमर्श में भाग लिया।
इस अवसर पर, डीआरडीओ ने एंटी-सैटेलाइट टेस्ट  के उद्देश्यों, मिशन की चुनौतियों और उपलब्धियों की भी प्रस्तुति की।
डीआरडीओ ने 27 मार्च, 2019 को ओडिशा के डॉ. एपीजे अब्दुल कलाम द्वीप से एंटी-सैटेलाइट मिसाइल टेस्ट  'मिशन शक्ति' का सफल परीक्षण करके भारत को ऐसी क्षमता हासिल करने वाले तीन देशों  के चुनिंदा समूह में शामिल करा दिया।
इस अवसर पर राष्ट्रीय सुरक्षा सलाहकार श्री अजीत डोभाल, भारत के प्रधान वैज्ञानिक सलाहकार, प्रो. के. विजय राघवन, उप-राष्ट्रीय सुरक्षा सलाहकार, श्री पंकज सरन और परमाणु ऊजा विभाग के सचिव, श्री राजिंदर खन्ना, विज्ञान और तकनीकी विभाग के सचिव, श्री के. एन. व्यास, भूविज्ञान मंत्रालय के सचिव, प्रो. आशुतोष शर्मा, थिंक टैंक ऑफ इंडिया, डीआरडीओ के पूर्व प्रमुख और सेवानिवृत्त सेवा अधिकारियों के साथ डीआरडीओ के सचिव और रक्षा विभाग के सचिव आर एंड डीडीआर जी सतेश रेड्डी इस कार्यक्रम के दौरान उपस्थित थे।
उपभोक्ता कार्य, खाद्य एवं सार्वजनिक वितरण मंत्रालय
सरकार ने तुर्की से अतिरिक्त 12,500 मीट्रिक टन प्याज आयात करने का समझौता किया
कुल 42,500 मीट्रिक टन प्याज आयात का समझौता, 12,000 मीट्रिक टन प्याज 31 दिसंबर, 2019 से पहले भारत पहुंचेगा
 के आदेश के अनुसार एमएमटीसी ने तुर्की से अतिरिक्त 12,500 मीट्रिक टन प्याज आयात करने का समझौता किया है। इस समझौते के तहत प्याज मद्य जनवरी से भारत में पहुंचने लगेंगे। इस समझौते के साथ प्याज आयात की कुल मात्रा 42,500 मीट्रिक टन हो गई है।
लगभग 12,000 मीट्रिक टन प्याज 31 दिसंबर, 2019 से पहले भारत पहुंच जाएंगे। इसके बाद राज्यों द्वारा की गई मांग के आधार पर विभिन्न राज्यों को प्याज की आपूर्ति की जाएगी। इससे प्याज की कीमत कम होगी और उपलब्धता बेहतर होगी।
पूर्वोत्तर क्षेत्र विकास मंत्रालय
कम ठंडक वाली सेब की किस्मों पर पूर्वोत्तर क्षेत्र सामुदायिक संसाधन प्रबंधन परियोजना  समुदायों का क्षमता निर्माण
मणिपुर के उखरूल जिले और मेघालय के पश्चिम खासी हिल्स जिले में भारत सरकार के पूर्वोत्तर परिषद  के अंतर्गत पूर्वोत्तर क्षेत्र सामुदायिक संसाधन प्रबंधन सोसाइटी , शिलांग द्वारा पायलट आधार पर कम ठंडक वाली सेब की किस्मों की शुरुआत की गई थी। इसे भारत सरकार के विज्ञान एवं प्रौद्योगिकी मंत्रालय के अंतर्गत वैज्ञानिक एवं औद्योगिक अनुसंधान परिषद-हिमालय जैवसंपदा प्रौद्योगिकी संस्थान , पालमपुर के सहयोग से वर्ष 2018-19 में शुरू किया गया था।
सेब के पौधों का रोपण एक मौसमी गतिविधि है और अक्टूबर से मार्च के दौरान उसका सीजन होता है। एनईसी ने सीएसआईआर-आईएचबीटी के परामर्श के साथ अक्टूबर 2018 से मार्च 2019 के बीच 63.63 लाख रुपये की लागत से प्रशिक्षण कार्यक्रम का आयोजन किया था। समुदायों और उखरूल  एवं पश्चिम खासी हिल्स  की जिला सहायता टीम  के कर्मचारियों के लिए 2  बैच के तहत प्रशिक्षण कार्यक्रम सफलतापूर्वक आयोजित किए गए थे।
इन 2 बैचों  के तहत 5 अधिकारियों/ कर्मचारियों और 30 किसानों को प्रशिक्षित किया गया।
मणिपुर के उखरूल और मेघालय के पश्चिम खासी हिल्स में लाभार्थियों के बीच 4,000 पौधे वितरित किए गए।
कार्मिक, लोक शिकायत एवं पेंशन मंत्रालय
डॉ. जितेंद्र सिंह उधमपुर रेलवे स्टेशन का नाम बदलकर शहीद कैप्टन तुषार महाजन  रेलवे स्टेशन किए जाने का अनावरण किया
राष्ट्र शहीद कैप्टन तुषार महाजन जैसे बहादुरों के सर्वोच्च बलिदान का सदैव ऋणी रहेगा: डॉ. जितेंद्र सिंह
एमसीटीएम रेलवे स्टेशन, उधमपुर के युवाओं के लिए एक गौरवपूर्ण क्षण और प्रेरणा है: डॉ. जितेंद्र सिंह
केंद्रीय विज्ञान और प्रौद्योगिकी राज्य मंत्री ; प्रधानमंत्री कार्यालय में राज्य मंत्री, कार्मिक, लोक शिकायत, पेंशन, परमाणु ऊर्जा और अंतरिक्ष राज्य मंत्री डॉ. जितेंद्र सिंह ने आज कहा कि राष्ट्र शहीद कैप्टन तुषार महाजन जैसे बहादुरों के सर्वोच्च बलिदानों का सदैव ऋणी रहेगा, जिन्होंने इस देश को रहने के लिए सुरक्षित वातावरण देने को अपने प्राणों की आहुति दे दी।
डॉ. जितेंद्र सिंह ने उधमपुर रेलवे स्टेशन का नाम शहीद कैप्टन तुषार महाजन रेलवे स्टेशन रखे जाने के लिए हुए अनावरण समारोह के दौरान यह बात कही।
डॉ. जितेंद्र सिंह ने कहा कि उन्होंने वर्ष 2017 में उधमपुर में रेलवे स्टेशन का नाम शहीद कैप्टन तुषार महाजन के नाम पर रखने का मुद्दा व्यक्तिगत रूप से उठाया था और तत्कालीन केंद्रीय गृह मंत्री से भी इस मामले पर चर्चा की थी। डॉ. जितेंद्र सिंह ने कहा कि सभी औपचारिकताएं पूरी किए जाने के बाद, उधमपुर रेलवे स्टेशन अब शहीद कैप्टन तुषार महाजन रेलवे स्टेशन हो गया है। यह सपना सच होने के समान है।
उन्होंने इसके लिए प्रधानमंत्री श्री नरेन्द्र मोदी के प्रति आभार प्रकट किया।
डॉ. सिंह ने कहा कि उधमपुर रेलवे स्टेशन का नाम शहीद कैप्टन तुषार महाजन  रेलवे स्टेशन रखा जाना पूरे जिले के लिए गर्व का क्षण है और वास्तव में यह उधमपुर के युवाओं के लिए एक प्रेरणा है।
डॉ. जितेंद्र सिंह ने कहा कि जब हम सोते हैं तो सीमा पर वीर जागते हैं, जब हम खाते हैं तो वे खाली पेट रहते हैं और हम जिंदा रहें इसलिए वे अपनी जान दे देते हैं।
शहीद कैप्टन तुषार महाजन के माता-पिता श्री देव राज गुप्ता और श्रीमती आशा रानी, उधमपुर के डीडीसी अध्यक्ष श्री लाल चंद भी कार्यक्रम के दौरान उपस्थित रहे।
यहां यह उल्लेख करना उचित है कि शहीद कैप्टन तुषार महाजन को आतंकवाद विरोधी अभियान में अपने जीवन का बलिदान देने के लिए शौर्य चक्र  मिला था।
पत्तन, पोत परिवहन और जलमार्ग मंत्रालय
वी.ओ. चिदम्बरनार बंदरगाह पर वृक्षारोपण अभियान का आयोजन
वी.ओ. चिदम्बरनार बंदरगाह तूतीकोरिन ने आज राष्ट्रपिता महात्मा गांधी की जयंती के अवसर पर और देश की स्वतंत्रता के 75वें वर्ष के उपलक्ष्य में भारत सरकार द्वारा मनाये जा रहे 'आजादी का अमृत महोत्सव' के तहत वृक्षारोपण अभियान का आयोजन किया।
इस कार्यक्रम की शुरुआत वी.ओ. चिदम्बरनार पोर्ट ट्रस्ट के अध्यक्ष श्री टी.के. रामचंद्रन के द्वारा वी.ओ. पोर्ट स्कूल परिसर में पौधा रोपण के साथ हुई। अभियान के तहत विभाग के प्रमुखों, पत्तन के अधिकारियों व कर्मचारियों तथा पोर्ट के स्कूल शिक्षकों द्वारा 100 से अधिक पौधे लगाए गए। इस कार्यक्रम का आयोजन कोविड-19 महामारी के मद्देनजर सुरक्षित दूरी बनाए रखने और मास्क पहनने जैसे सभी एहतियाती उपायों का पालन करते हुए किया गया था।
वी.ओ. चिदम्बरनार बंदरगाह ने पहले ही 620 एकड़ के क्षेत्र में हरियाली और 7.6 एकड़ के इलाके में बंदरगाह के विभिन्न प्रतिष्ठानों में दृश्य हरित क्षेत्र विकसित कर लिया है। पत्तन, पोत परिवहन और जलमार्ग मंत्रालय के 'मैरिटाइम इंडिया विजन-2030' की प्रतिबद्धता के रूप में इस बंदरगाह ने कार्बन उत्सर्जन को कम करने, ध्वनि प्रदूषण में कमी लाने और वायु गुणवत्ता में सुधार करने के लिए बंदरगाह क्षेत्र में लगभग 10,000 पौधे लगाकर ग्रीनबेल्ट विकसित करने का प्रस्ताव किया है।
एमजी/एएम/एनके/वाईबी
(Visitor Counter : 217
प्रधानमंत्री कार्यालय
प्रधानमंत्री ने महाकवि भरतियार, सुब्रमण्यम भारती को उनकी जयंती पर नमन किया
प्रधानमंत्री श्री नरेन्द्र मोदी ने महाकवि भरतियार, सुब्रमण्यम भारती को उनकी जयंती पर श्रद्धांजलि अर्पित की है।
प्रधानमंत्री ने ट्वीट किया;
"मैं महान सुब्रमण्यम भारती को उनकी जयंती पर नमन करता हूं। 'महाकवि भरतियार' उल्लेखनीय साहस और उत्कृष्ट बुद्धिमत्ता के प्रतीक थे। उनके पास भारत के विकास और प्रत्येक भारतीय के सशक्तिकरण के लिए एक भव्य दृष्टि थी। हम विभिन्न क्षेत्रों में उनके विचारों को साकार करने के लिए काम कर रहे हैं।
पूर्वोत्तर क्षेत्र विकास मंत्रालय
उत्तर पूर्वी क्षेत्र विकास मंत्रालय के अंतर्गत 'कौशल विकास प्रशिक्षण' के माध्यम से उत्तर पूर्व में नारी-शक्ति का सशक्तिकरण
उत्तर पूर्वी क्षेत्र विकास मंत्रालय के तत्वावधान में उत्तर पूर्व क्षेत्र सामुदायिक संसाधन प्रबंधन सोसाइटी  ने कौशल विकास के माध्यम से नारी शक्ति का समर्थ बनाने के उद्देश्य से उत्तर पूर्व के ग्रामीण क्षेत्रों में निवास करने वाली महिलाओं को मशरूम की खेती के माध्यम से अपनी आजीविका प्राप्त करने में सहायता प्रदान की है।
इसकी शुरूआत एनईआरसीआरएमएस द्वारा एक महिला स्वयं सहायता समूह-बानचुंग को मशरूम की खेती के लिए प्रशिक्षण प्रदान करने के साथ हुई। यह समूह अरुणाचल प्रदेश के चांगलांग जिले में स्थित है। इस समूह का गठन 20 महिला सदस्यों के साथ जनवरी 2016 में किया गया था। यह समूह सिंगफो जनजाति से संबंधित है।
इस क्षेत्र में मशरूम की खेती बहुत तेजी से बढ़ रही है और उपज को बाजार में अच्छा रिटर्न प्राप्त हो रहा है। ओयस्टर मशरूम, बिना खाद के विभिन्न कृषि अपशिष्टों से प्रोटीन-युक्त भोजन का उत्पादन करने के लिए सबसे उपयुक्त कवकीय जीवों में से एक है। ओयस्टर मशरूम के उत्पादन की शुरूआत करने के लिए प्रशिक्षण और तैयारी की आवश्यकता होती है।
प्रारंभ में, समूह को इसकी गतिविधि और इसकी स्थिरता को सुनिश्चित करने वाले उपायों के बारे में जानकारी नहीं थी। वर्ष 2016 में, इस परियोजना के कार्यान्वयन के बाद, समूह ने इसकी प्रक्रिया और गतिविधियों के बारे में ज्ञान प्राप्त किया और बाद में यह इसका एक हिस्सा बन गया। रिवॉल्विंग फंड के माध्यम से कुल 1,22,000 रुपये  की प्राप्ति हुई, जहां समूह ने अचार बनाने, बुनाई और मशरूम की खेती की शुरुआत की।
सितंबर, 2019 के पहले सप्ताह में, इस समूह को खेरेम बिसा में मोहोंग गांव के बड एम भीजेगा द्वारा मशरूम की खेती के लिए प्रशिक्षण दिया गया था। इस प्रशिक्षण में समूह के सदस्य सक्रिय रूप से शामिल हुए। बाद में, जनवरी 2020 में, प्रशिक्षण के माध्यम से और रिवॉल्विंग फंड के समर्थन से, इस समूह ने 7,000 रुपये की राशि के साथ मशरूम की खेती शुरू की, जिन्हें मशरूम स्पॉन, पैकेजिंग प्लास्टिक, रबर, और पाइप स्प्रे खरीदने पर खर्च किया गया।
दो महीने के बाद, मशरूम को थोक बाजार में 150 रुपये से 160 रुपये प्रति किलोग्राम के हिसाब से और समय-समय पर खुदरा बाजार में 200 रुपये के मूल्य पर बेचना शुरू किया गया। डेढ़ महीने में, उन्होंने थोक मूल्य पर 2,870 रुपये में 17 किलोग्राम और खुदरा मूल्य पर 12,000 रुपये में 60 किलोग्राम की बिक्री की। बेची गई कुल राशि 14,870 रुपये थी, जिसमें 14,870 रुपये का लाभ प्राप्त हुआ।
समूह द्वारा एनईआरसीआरएमएस के माध्यम से प्राप्त हुए सैद्धांतिक और वित्तीय सहायता के लिए परियोजना के प्रति अपनी कृतज्ञता व्यक्त किया गया, जिसने आय सृजन के लिए मशरूम की खेती के बारे में जानकारी प्रदान करके ग्रामीण महिलाओं के कौशल को विकसित किया और बढ़ावा दिया।